cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.304
title: ปัจจัยที่ส่งผลต่อการตัดสินใจเลือกซื้อผลิตภัณฑ์ผักและผลไม้แปรรูปตราดอยคำ

description: ปัจจุบันกระบวนการแปรรูปผักและผลไม้ของไทยมีเทคโนโลยีที่ทันสมัยมากขึ้นและมีการวิจัยและพัฒนาผลิตภัณฑ์อย่างต่อเนื่องเพื่อเพิ่มมูลค่าให้กับสินค้า จนได้รับการยอมรับในด้านคุณภาพและมาตรฐานความปลอดภัยในระดับสากล ส่งผลให้มีปริมาณการผลิตของผักและผลไม้แปรรูปของไทยเพิ่มขึ้นอย่างต่อเนื่อง อันเนื่องมากจากผู้บริโภคมีพฤติกรรมที่เปลี่ยนแปลง โดยมีแนวโน้มที่จะห่วงใยสุขภาพมากขึ้น ทำให้อาหารที่มีประโยชน์ได้รับความนิยมมากขึ้นอย่างต่อเนื่องในทุกช่วงวัย ปัจจุบันผู้ผลิตจึงต้องพัฒนาสินค้าให้มีความหลากหลายและตอบโจทย์ผู้บริโภคเฉพาะกลุ่มมากขึ้น รวมไปถึงการออกแบบบรรจุภัณฑ์ที่ให้เหมาะกับรูปแบบการใช้ชีวิต มีการแสดงข้อมูลคุณค่าทางโภชนาการที่ชัดเจนเพื่อเป็นการส่งเสริมให้อาหารเพื่อสุขภาพเติบโตขึ้นอย่างต่อเนื่อง โดยตราสินค้าดอยคำ เป็นบริษัทที่ดำเนินธุรกิจในตลาดผักและผลไม้แปรรูปมาอย่างยาวนานและมีการดำเนินธุรกิจในรูปแบบธุรกิจเพื่อสังคมตลอดมา ซึ่งขณะนี้กำลังมีการปรับเปลี่ยนกลยุทธ์ใหม่เพื่อเพิ่มศักยภาพทางการแข่งขันในตลาด ณ ปัจจุบัน งานวิจัยฉบับนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจซื้อผลิตภัณฑ์ผักและผลไม้แปรรูปตราดอยคำ โดยศึกษาปัจจัยทางด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้ต่อเดือน และปัจจัยส่วนประสมทางการตลาด ซึ่งประกอบด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ เพื่อให้ผู้ประกอบการสามารถนำผลการวิจัยที่ได้ไปใช้เป็นข้อมูลในการวิเคราะห์หาแนวทางในการพัฒนากลยุทธ์ทางการตลาด ให้ได้ผลิตภัณฑ์และการส่งเสริมการขายที่ตอบสนองความต้องการของผู้บริโภค สร้างข้อได้เปรียบทางการแข่งขันให้กับบริษัทได้ โดยทำการสำรวจแบบสอบถามออนไลน์ และได้รับข้อมูลแบบสอบถามตอบกลับที่มีความสมบูรณ์ทั้งสิ้น 419 ชุดผลการวิจัยพบว่า ปัจจัยที่มีผลต่อการตัดสินใจซื้อผลิตภัณฑ์ผักและผลไม้แปรรูปตราดอยคำ มีทั้งหมด 3 ปัจจัย โดยเรียงลำดับจากค่าสัมประสิทธิ์ของสมการถดถอยจากมากไปน้อย คือ ปัจจัยด้านราคา ปัจจัยด้านบุคคลและระบบการจัดคิว และปัจจัยด้านผลิตภัณฑ์  ในขณะที่ปัจจัยด้านรูปลักษณ์ของบรรจุภัณฑ์และความหลากหลายของสินค้า ปัจจัยด้านช่องทางการจัดจำหน่าย ปัจจัยด้านการส่งเสริมการขาย และปัจจัยด้านกายภาพและกระบวนการ ไม่ส่งผลต่อการตัดสินใจซื้อผลิตภัณฑ์ผักและผลไม้แปรรูปตราดอยคำ สำหรับลักษณะทางประชากรศาสตร์ ผลการวิจัยพบว่า ผู้บริโภคที่มีเพศที่แตกต่างกันส่งผลต่อการตัดสินใจซื้อผลิตภัณฑ์ผักและผลไม้แปรรูปตราดอยคำแตกต่างกัน ส่วนผู้บริโภคที่มีอายุ ระดับการศึกษา อาชีพ รายได้ต่อเดือนแตกต่างกันส่งผลต่อการตัดสินใจซื้อผลิตภัณฑ์ผักและผลไม้แปรรูปตราดอยคำไม่แตกต่างกัน
DOI: 10.14457/tu.the.2016.305
title: ปัจจัยที่มีอิทธิพลต่อความพึงพอใจของผู้ร่วมงานอีเวนต์มาราธอน

description: อีเวนต์มาราธอน เป็นกิจกรรมการออกกำลังกายด้วยการวิ่งระยะไกล ที่กำลังเป็นที่นิยมตั้งแต่ปี พ.ศ. 2554 เป็นต้นมาจนถึงปัจจุบัน มีหน่วยงานทั้งภาครัฐและเอกชนให้การสนับสนุนจัดงานอยู่เป็นประจำเพื่อส่งเสริมให้คนออกกำลังกายเพิ่มขึ้น รวมถึงเพื่อดำเนินกลยุทธ์ด้านการตลาดของธุรกิจ จากผลสำรวจการจัดงานอีเวนต์ฯ ในกรุงเทพมหานคร เมื่อปี พ.ศ. 2558 พบว่า จำนวนครั้งของการจัดงานอีเวนต์ฯ สูงถึง 97 ครั้ง คิดเป็นการเติบโตมากถึงร้อยละ 102 ภายในระยะเวลา 5 ปี การจัดงานอีเวนต์ฯ ที่เพิ่มมากขึ้น ย่อมส่งผลให้รายได้จากการจัดงานที่บริษัทผู้จัดงานจะได้รับสูงขึ้นตามไปด้วย จากการสำรวจพบว่าในรายการมาราธอนที่ใหญ่ที่สุดในประเทศไทยคือ Bangkok Marathon ของธนาคารสแตนดาร์ดชาร์เตอร์ด เฉพาะค่าจ้างจัดงานไม่ต่ำกว่า 10 ล้านบาท ดังนั้น ถ้าผู้จัดงานสามารถเข้าใจถึงปัจจัยที่ส่งผลต่อความพึงพอใจของผู้ร่วมงานอีเวนต์มาราธอนได้ จะทำให้ผู้จัดงานอีเวนต์ฯ สามารถเตรียมงานให้ตอบสนองต่อความต้องการของผู้ร่วมงานได้ดียิ่งขึ้น ซึ่งเป็นประโยชน์ในเชิงธุรกิจที่อาจได้รับการจ้างจัดอีเวนต์ฯ ในรายการอื่นๆ ต่อไป          งานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อความพึงพอใจในการร่วมงานอีเวนต์มาราธอน โดยใช้ปัจจัยส่วนประสมทางการตลาด ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคลากร ปัจจัยด้านการสร้างและนำเสนอลักษณะทางกายภาพ และปัจจัยด้านกระบวนการ รวมถึงปัจจัยลักษณะทางประชากรศาสตร์ ด้านเพศ อายุ ระดับการศึกษา รายได้เฉลี่ยต่อเดือน และอาชีพ เพื่อที่จะทำให้ผู้รับจัดงานอีเวนต์มาราธอนทราบถึงปัจจัยที่ส่งผลต่อความพึงพอใจของผู้ร่วมงาน และนำข้อมูลไปใช้ในการวิเคราะห์เพื่อประกอบการตัดสินใจ รวมถึงปรับเปลี่ยน ปรับปรุง และพัฒนาบริการของงานอีเวนต์ให้สอดคล้องและตอบสนองความต้องการของผู้ร่วมงานได้อย่างแท้จริง ซึ่งประชากรที่ทำการศึกษา คือ ผู้ที่เคยร่วมงานอีเวนต์มาราธอนในประเทศไทย โดยทำการสำรวจผ่านแบบสอบถาม และได้รับข้อมูลแบบสอบถามตอบกลับที่มีความสมบูรณ์ทั้งสิ้น 393 ชุด          ผลการวิจัยพบว่า ปัจจัยที่มีผลต่อความพึงพอใจในการร่วมงานอีเวนต์มาราธอน โดยเรียงลำดับตามอิทธิพลที่ส่งผลต่อความพึงพอใจจากมากไปน้อย ได้แก่ ปัจจัยด้านความปลอดภัยและบรรยากาศภายในงาน ปัจจัยด้านราคา ขั้นตอนการสมัครและของที่ได้รับแจก ปัจจัยด้านการดูแลผู้ร่วมงาน และปัจจัยด้านการบริการ สภาพแวดล้อม และการส่งเสริมการขาย ส่วนปัจจัยด้านการรับ/ฝาก ของใช้ส่วนตัว และการบริการที่จุดแวะพัก และปัจจัยด้านสถานที่จัดงาน ไม่ส่งผลต่อความพึงพอใจในการร่วมงานอีเวนต์มาราธอน ในส่วนของลักษณะประชากรศาสตร์ ผลการวิจัยพบว่า ผู้ร่วมงานที่มีอายุและระดับการศึกษาที่แตกต่างกันมีระดับความพึงพอใจในการร่วมงานอีเวนต์มาราธอน แตกต่างกัน โดยผู้ร่วมงานที่มีอายุต่ำกว่า 40 ปี จะมีระดับความพึงพอใจสูงกว่าผู้ร่วมงานที่มีอายุ 41 ปีขึ้นไป และผู้ร่วมงานที่มีระดับการศึกษาสูงกว่าปริญญาตรี มีระดับความพึงพอใจสูงกว่าผู้ร่วมงานที่มีระดับการศึกษาไม่เกินปริญญาตรี ส่วนผู้ร่วมงานที่มีเพศ รายได้เฉลี่ยต่อเดือน และอาชีพ ที่แตกต่างกัน มีระดับความพึงพอใจในการร่วมงานอีเวนต์มาราธอน ไม่แตกต่างกัน
DOI: 10.14457/tu.the.2016.306
title: ปัจจัยที่มีผลต่อความพึงพอใจในการใช้บริการและบริโภคเครื่องดื่ม ร้านสตาร์บัคส์ (Starbucks)

description: แนวโน้มของธุรกิจร้านกาแฟที่นับวันยิ่งมีการแข่งขันที่รุนแรงเพิ่มมากขึ้น อาจสืบเนื่องมาจากจากธุรกิจร้านกาแฟรายใหญ่จากต่างประเทศเข้ามาลงทุนเป็นจำนวนมาก  ผู้ประกอบการล้วนเลือกใช้กลยุทธ์ในการเพิ่มยอดขายด้วยวิธีการเพิ่มจำนวนสาขาในลักษณะเป็นร้านกาแฟเครือข่ายส่งผลให้มีช่องทางการจัดจำหน่ายใหม่เกิดขึ้น เช่น ศูนย์แสดงสินค้า ร้านหนังสือ โรงพยาบาล และสถานที่ออกกำลังกาย รวมถึงการขยายสาขาไปยังประเทศเพื่อนบ้าน ขณะเดียวกันกระแสความนิยมการดื่มกาแฟเริ่มเปลี่ยนแปลงไป จากเดิมที่นิยมดื่มกาแฟสำเร็จรูป แต่ปัจจุบันได้หันมานิยมเข้าร้านกาแฟสดคั่วบดที่มีการตกแต่งร้านให้หรูหราทันสมัย สะดวกสบาย มีบรรยากาศที่รื่นรมย์ ดังนั้นผู้ประกอบการแต่ละรายจึงจำเป็นต้องหากลยุทธ์ ทำการตลาด สร้างการประชาสัมพันธ์  และบริการที่น่าประทับใจ เพื่อรักษาฐานลูกค้ารายเก่าและเพิ่มฐานลูกค้ารายใหม่ อีกทั้งจะต้องทำการปรับตัวเพื่อความอยู่รอดของธุรกิจให้สามารถดำรงอยู่ได้ตามสภาวะแวดล้อมที่เปลี่ยนแปลงไปทางผู้วิจัยเห็นถึงปัญหาและโอกาสดังกล่าว จึงเป็นแรงบันดาลใจให้แก่ผู้วิจัยในการทำวิจัยเพื่อศึกษาปัจจัยที่มีผลต่อความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) เพื่อนำไปใช้เป็นข้อมูลประกอบกับการตัดสินใจ พัฒนา หรือปรับปรุงสินค้าและบริการ จนนำไปถึงการกำหนดกลยุทธ์หรือนโยบายให้สอดคล้องกับความต้องการของผู้บริโภคอย่างแท้จริง โดยได้นำปัจจัยต่างๆ ได้แก่ ปัจจัยส่วนประสมทางการตลาดสำหรับธุรกิจบริการ (7Ps) รวมถึงแนวคิดเกี่ยวกับลักษณะประชากรศาสตร์ มาเป็นกรอบแนวความคิดในการศึกษาครั้งนี้ผลการวิจัยพบว่า ปัจจัยที่มีผลต่อความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) มี 6 ปัจจัย เรียงลำดับตามอิทธิพลที่ส่งผลต่อความพึงพอใจจากมากไปน้อย ได้แก่ ปัจจัยด้านราคาและคุณภาพของผลิตภัณฑ์ ปัจจัยด้านช่องทางการจัดจำหน่าย ปัจจัยด้านลักษณะทางกายภาพ ปัจจัยด้านผลิตภัณฑ์ ปัจจัยด้านการบริการ บุคลากร และการประชาสัมพันธ์ และปัจจัยด้านแบรนด์ รายการส่งเสริมการตลาด และบรรยากาศของร้าน ตามลำดับในส่วนของลักษณะทางประชากรศาสตร์ ผลการวิจัยพบว่า ผู้บริโภคที่มีความแตกต่างกันในด้านระดับการศึกษา และอาชีพ มีความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) แตกต่างกัน โดยระดับการศึกษาปริญญาโทหรือสูงกว่ามีความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) มากกว่าระดับการศึกษาปริญญาตรีหรือต่ำกว่า ซึ่งผู้บริโภคที่ประกอบอาชีพอื่นๆ เช่น อาชีพอิสระ นักเรียน นักศึกษา หมอ ตัวแทนประกัน เป็นต้น มีความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) สูงที่สุด แต่อย่างไรก็ตามยังมีผู้บริโภคที่มีความแตกต่างกันในด้านเพศ อายุ สถานภาพ และรายได้ต่อเดือนที่มีความพึงพอใจในการใช้บริการและบริโภคเครื่องดื่มร้านสตาร์บัคส์ (Starbucks) ไม่แตกต่างกัน
DOI: 10.5517/ccdc.csd.cc1q5zgb
title: CCDC 1584672: Experimental Crystal Structure Determination

description: Related Article: Brian W. Skelton, Glen B. Deacon|2017|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2016.307
title: ปัจจัยที่ส่งผลต่อแรงจูงใจในการเข้ารับการทดสอบเป็นผู้สอบบัญชีรับอนุญาต (CPA) ของผู้ช่วยผู้สอบบัญชีในสำนักงานสอบบัญชีขนาดใหญ่

description: ผู้ประกอบวิชาชีพในด้านการสอบบัญชีเรียกว่า “ผู้สอบบัญชีรับอนุญาต” หรือ CPA (Certified Public Accountant) ในประเทศไทยนั้นจะอยู่ภายใต้การควบคุมและต้องได้รับอนุมัติจากสภาวิชาชีพบัญชี ในพระบรมราชูปถัมภ์ ให้มีอำนาจและหน้าที่ในการตรวจสอบและรับรองความถูกต้องของงบการเงิน ตลอดจนแสดงความเห็นต่องบการเงินดังกล่าว โดยยึดมาตรฐานวิชาชีพต่างๆ ที่เกี่ยวข้อง เพื่อให้ผู้ใช้งบการเงินนำไปใช้ประโยชน์ได้ คุณสมบัติของผู้ที่จะสามารถเข้ารับการทดสอบเพื่อขึ้นทะเบียนเป็นผู้สอบบัญชีรับอนุญาตได้นั้นจะต้องสำเร็จการศึกษาในหลักสูตรที่สภาวิชาชีพบัญชีรับรองไว้ โดยจะต้องไม่ต่ำกว่าระดับปริญญาตรีทางบัญชี หรือกล่าวโดยทั่วไปว่า เฉพาะผู้ที่สำเร็จการศึกษาจากคณะที่เกี่ยวข้องทางด้านการบัญชีเท่านั้น อย่างไรก็ตาม สภาวิชาชีพบัญชีที่เปิดมาเป็นระยะเวลากว่า 50 ปีแล้ว แต่ผู้สอบบัญชีที่ผ่านการทดสอบและขึ้นทะเบียนแล้วมีเพียง 12,358 ราย และยังคงสถานะอยู่เพียง 9,444 ราย (สภาวิชาชีพบัญชี, 2559) สำหรับจำนวนผู้ที่สามารถเข้ารับการทดสอบเป็นผู้สอบบัญชีรับอนุญาตในประเทศไทยนั้นมีจำนวน 19,365 ราย ในขณะที่มีผู้สำเร็จการศึกษาจากหลักสูตรที่สภาวิชาชีพรับรองปีละหลายพันคนงานวิจัยนี้มีวัตถุประสงค์เพื่อศึกษาถึงปัจจัยที่ส่งผลต่อแรงจูงใจในการเข้ารับการทดสอบเป็นผู้สอบบัญชีรับอนุญาต (CPA) ของผู้ช่วยผู้สอบบัญชีในสำนักงานสอบบัญชีขนาดใหญ่ โดยใช้ปัจจัยด้านการสนับสนุน ประกอบด้วย ปัจจัยด้านการสนับสนุนจากองค์กร ปัจจัยด้านการสนับสนุนจากครอบครัว และปัจจัยด้านการสนับสนุนจากความต้องการของมนุษย์ ปัจจัยด้านหลักเกณฑ์ วิธีการ และเงื่อนไขการเข้าทดสอบของสภาวิชาชีพประกอบด้วย ปัจจัยด้านการฝึกงาน และปัจจัยด้านการทดสอบความรู้ จำนวนวิชา ลักษณะข้อสอบ และเกณฑ์ขั้นต่ำในการผ่านการทดสอบ ปัจจัยด้านความก้าวหน้าในวิชาชีพที่ไม่ใช้ใบอนุญาตการเป็นผู้สอบบัญชี และปัจจัยส่วนบุคคล ประกอบไปด้วย ปัจจัยส่วนบุคคลในด้านเพศ ปัจจัยส่วนบุคคลในด้านอายุ ปัจจัยส่วนบุคคลในด้านเกรดเฉลี่ย ปัจจัยส่วนบุคคลในด้านระดับการศึกษา ปัจจัยส่วนบุคคลในด้านประสบการณ์ทำงาน และปัจจัยส่วนบุคคลในด้านจำนวนครั้งที่เข้าทดสอบ โดยทำการสำรวจและเก็บข้อมูลผ่านแบบสอบถาม จำนวน 400 ชุดผลการวิจัยพบว่าปัจจัยที่ส่งผลต่อแรงจูงใจในการเข้ารับการทดสอบเป็นผู้สอบบัญชีรับอนุญาต (CPA) ของผู้ช่วยผู้สอบบัญชีในสำนักงานสอบบัญชีขนาดใหญ่ ได้แก่ ปัจจัยด้านการสนับสนุนจากความต้องการของมนุษย์ ครอบครัว และความก้าวหน้าในวิชาชีพที่ไม่ใช้ใบอนุญาตการเป็นผู้สอบบัญชี ปัจจัยด้านการฝึกหัดงาน และการทดสอบความรู้ จำนวนวิชา ลักษณะข้อสอบ และเกณฑ์ขั้นต่ำในการผ่านการทดสอบ ปัจจัยด้านการสนับสนุนจากองค์กรเกี่ยวกับระบบองค์กร และ ปัจจัยด้านการสนับสนุนจากครอบครัว สำหรับในส่วนของปัจจัยส่วนบุคคล พบว่าปัจจัยส่วนบุคคลด้านอายุ ด้านประสบการณ์ทำงาน และด้านจำนวนครั้งที่เข้าทดสอบ ส่งผลต่อแรงจูงใจในการเข้ารับการทดสอบเป็นผู้สอบบัญชีรับอนุญาต ในขณะที่ปัจจัยด้านเพศ ด้านเกรดเฉลี่ย และด้านระดับการศึกษา ไม่ส่งผลต่อแรงจูงใจในการเข้ารับการทดสอบเป็นผู้สอบบัญชีรับอนุญาต
DOI: 10.14457/tu.the.2016.308
title: การวิเคราะห์เนื้อหาที่ผู้บริโภคสร้างขึ้นเองในห้องก้นครัว ของเว็บไซต์ Pantip.com

description: งานวิจัยนี้เป็นการศึกษาโดยใช้วิธีการวิเคราะห์เนื้อหา (Content analysis) และการศึกษามานุษยวิทยาบนอินเทอร์เน็ต (Netnography) ทั้งในเชิงปริมาณและคุณภาพของเนื้อหาที่ผู้บริโภคสร้างขึ้นเอง (User-generated content) ในห้องก้นครัวของเว็บไซต์ Pantip.com ซึ่งใช้ระยะเวลาในการศึกษาทั้งสิ้น 2 เดือน โดยมีวัตถุประสงค์ในการวิจัยเพื่อศึกษารูปแบบของกระทู้ ลักษณะเนื้อหาและลักษณะความรู้สึกของสมาชิกที่ตั้งกระทู้ต่างๆ ศึกษาเนื้อหาและแบ่งประเภทของเนื้อหาที่สมาชิกให้ความสนใจ และศึกษาการมีปฏิสัมพันธ์กันระหว่างเจ้าของกระทู้กับสมาชิกที่มาร่วมแสดงความคิดเห็น รวมถึงประเด็นทางพฤติกรรมและทัศนคติที่ได้จากการวิเคราะห์เนื้อหาที่สมาชิกในห้องก้นครัวตั้งกระทู้เป็นจำนวน 4,065 กระทู้ ผลการวิจัยพบว่า รูปแบบกระทู้คำถามเป็นรูปแบบที่สมาชิกสร้างเนื้อหาขึ้นมามากที่สุด โดยมีลักษณะเนื้อหาเป็นบทความเพียงอย่างเดียว และเจ้าของกระทู้จะมีลักษณะความรู้สึกในแง่บวกมากกว่าแง่ลบ สำหรับประเภทเนื้อหาที่สมาชิกให้ความสนใจมากที่สุดจะเกี่ยวกับร้านอาหารทั้งในรูปแบบการตั้งคำถามและการรีวิว โดยสมาชิกจะเข้ามีส่วนร่วมในการแสดงความคิดเห็นในเชิงเห็นด้วย/ไม่เห็นด้วย แบ่งปันประสบการณ์ของตัวเอง มีการโต้แย้งกัน และมีซักถามต่อในข้อสงสัยต่อประเด็นนั้น สำหรับประเด็นทางพฤติกรรมและทัศนคติของสมาชิกที่ได้จากการวิเคราะห์ ทำให้ได้ความเข้าใจผู้บริโภคเชิงลึก (Consumer insight) ของสมาชิกห้องก้นครัวด้วยกัน 3 ประเด็น ดังนี้ ประเด็นที่หนึ่ง คือ การตั้งกระทู้ในรูปแบบสนทนาเพื่อบอกเล่าหรือแบ่งปันสูตรอาหาร/วิธีทำอาหารในลักษณะที่เจ้าของกระทู้โพสต์มาแต่รูปภาพพร้อมคลิบวีดีโอที่มีการพูดบรรยาย และไม่มีการเขียนบรรยายอะไรเลย ซึ่งรูปแบบนี้จะไม่ได้รับความสนใจจากสมาชิกท่านอื่นๆ ประเด็นที่สอง คือ การตั้งกระทู้ที่นำเรื่องเกี่ยวกับอาหารไปเกี่ยวข้องกับคติความเชื่อโบราณ จะเป็นกระทู้ที่ได้รับความสนใจจากสมาชิกในการเข้ามามีส่วนร่วมในการแสดงความคิดเห็นเป็นจำนวนมาก และประเด็นสุดท้าย คือ สมาชิกบางท่านชอบแสดงความคิดเห็นในเชิงจับผิด โดยใช้พื้นที่แสดงความคิดเห็นในการแก้ไขคำผิดที่เจ้าของกระทู้เขียนหรือสะกดผิด รวมถึงกรณีที่สมาชิกแสดงความคิดเห็นโดยใช้ถ้อยคำที่ก่อให้เกิดการตีความได้ในทางลบ
DOI: 10.14457/tu.the.2016.309
title: ปัจจัยที่มีผลต่อความพึงพอใจในการซื้อสินค้าบิ๊กซี ซูเปอร์เซ็นเตอร์ของผู้บริโภคในเขตกรุงเทพมหานคร และปริมณฑล

description: ในสภาวการณ์ปัจจุบันการแข่งขันในอุตสาหกรรมค้าปลีกยังคงทวีความรุนแรงอย่างต่อเนื่อง ผู้ประกอบการรายใหญ่ทุกรายล้วนแล้วแต่มีรูปแบบร้านค้าที่หลากหลายและมีเครือข่ายในทั่วทุกภูมิภาค ซึ่งการขยายตัวนี้สืบเนื่องมาจากจำนวนประชากรที่เพิ่มขึ้น ประกอบกับอุปสงค์และอุปทานด้านการบริโภคที่มีจำนวนมากขึ้น รวมทั้งพฤติกรรมของผู้บริโภคที่หันมาซื้อสินค้าราคาถูกและซื้อคราวละจำนวนมาก นอกจากนี้ ผู้ประกอบการในกลุ่มธุรกิจแต่ละรายยังมีการปรับปรุงและขยายสาขามาอย่างต่อเนื่อง พร้อมกันนั้นยังมีการจัดกิจกรรมส่งเสริมการตลาดอย่างต่อเนื่อง ทั้งนี้เพื่อเป็นการเพิ่มฐานลูกค้าและช่วงชิงส่วนแบ่งตลาด ดังนั้นบิ๊กซี ซูเปอร์เซ็นเตอร์ ซึ่งเป็นผู้นำในธุรกิจค้าปลีกสมัยใหม่ของไทยจึงจำเป็นที่จะต้องมีการพัฒนารวมถึงปรับเปลี่ยนแนวทางการดำเนินธุรกิจ เพื่อให้สามารถดำรงอยู่ได้ตามสภาวะแวดล้อมที่เปลี่ยนไปทางผู้วิจัยเห็นถึงปัญหาและโอกาสดังกล่าว จึงเป็นแรงบันดาลใจให้แก่ผู้วิจัยในการทำวิจัยเพื่อศึกษาปัจจัยที่มีผลต่อความพึงพอใจในการซื้อสินค้าบิ๊กซี ซูเปอร์เซ็นเตอร์ของผู้บริโภคในเขตกรุงเทพมหานคร และปริมณฑล เพื่อนำผลงานวิจัยที่ได้ไปใช้เป็นข้อมูลในการวิเคราะห์เพื่อประกอบการตัดสินใจ และใช้เป็นแนวทางในการวางแผนปรับเปลี่ยน ดำเนินการปรับปรุง และพัฒนาต่อยอดกลยุทธ์ทางการตลาด เพื่อตอบสนองต่อความต้องการของผู้ใช้บริการได้อย่างเหมาะสม และสร้างข้อได้เปรียบทางการแข่งขันให้เพิ่มสูงขึ้นต่อไป โดยใช้ลักษณะทางประชากรศาสตร์ ได้แก่ เพศ อายุ ระดับการศึกษา อาชีพ และรายได้เฉลี่ยต่อเดือน รวมถึงปัจจัยส่วนประสมทางการตลาดสำหรับธุรกิจบริการ (7Ps) มาเป็นกรอบในการศึกษาในครั้งนี้ผลการวิจัยพบว่า ปัจจัยที่มีผลต่อความพึงพอใจในการซื้อสินค้าบิ๊กซี ซูเปอร์เซ็นเตอร์ของผู้บริโภคในเขตกรุงเทพมหานคร และปริมณฑล โดยเรียงลำดับจากมากไปน้อยได้แก่ ปัจจัยด้านผลิตภัณฑ์ ปัจจัยด้านการนำเสนอลักษณะทางกายภาพและการสนับสนุน ปัจจัยด้านบุคลากรและความสะดวกในการรับบริการ ปัจจัยด้านราคา ปัจจัยด้านการส่งเสริมการตลาด ปัจจัยด้านช่องทางการจัดจำหน่าย และปัจจัยด้านกระบวนการให้บริการ และในส่วนของลักษณะทางประชากรศาสตร์ พบว่า ผู้ที่มีอายุ เพศ รายได้ต่อเดือน ระดับการศึกษา และอาชีพ ที่แตกต่างกันไม่มีผลต่อความพึงพอใจโดยรวมในการซื้อสินค้าบิ๊กซี ซูเปอร์เซ็นเตอร์ของผู้บริโภคในเขตกรุงเทพมหานคร และปริมณฑล
DOI: 10.14457/tu.the.2016.310
title: แผนธุรกิจร้าน coworking space

description: ธุรกิจ Coworking Space ในช่วง 5 ปีที่ผ่านมานั้นมีการเติบโตอย่างต่อเนื่อง หลังจากช่วงวิกฤตเหตุการณ์น้้าท่วมครั้งใหญ่ในกรุงเทพมหานคร ปี พ.ศ. 2554 ที่ส่งผลให้ใน ปี พ.ศ. 2555 Coworking Space แห่งแรกหรือ HUBBA ได้ถูกต่อตั้งขึ้นในซอยเอกมัย 4 จังหวัดกรุงเทพฯ เพื่อตอบสนองความต้องการของกลุ่มคนทำงานประเภท Star-Up และ Freelance และหลังจากนั้นจึงได้เกิดธุรกิจ Coworking Space ในที่อื่นๆ ตามมาอย่างมากมาย โดย Coworking Space ที่มีอยู่ในปัจจุบันจะอยู่ในจังหวัดกรุงเทพฯชั้นใน และตามหัวเมืองส้าคัญๆจากเหตุผลข้างต้นผู้เขียนจึงได้เล็งเห็นถึงโอกาสในการท้าธุรกิจ Coworking Space ในจังหวัดกรุงเทพฯรอบนอก ที่อยู่ใกล้กับสถานศึกษาต่างๆ ที่ยังไม่มีการแข่งขันไม่มากนัก ภายใต้ชื่อร้าน “RUSTIC Coworking Space” โดยมีจุดเด่นในเรื่องการตกแต่งร้านที่มีความเรียบง่ายแต่ทันสมัย น่านั่งท้างาน การออกแบบร้านที่เหมาะสมกับการนั่งท้างานตามหลักสรีระศาสตร์ รวมทั้งมีการให้บริการอุปกรณ์ในการท้างานต่างๆ ที่ครบครันเพื่อความสะดวกสบายในการท้างานของลูกค้ากลุ่ม Graduate Student User ที่เป็นกลุ่มคนวัยท้างานและก้าลังศึกษาอยู่ในระดับปริญญาโท-เอก ที่มีความต้องการพื้นที่ไว้ส้าหรับนัดท้างานกลุ่ม ติวหนังสือ หรือท้ารายงานร่วมกับเพื่อนๆในส่วนกลยุทธ์ทางการตลาด ร้าน”RUSTIC Coworking Space” จะมีท้าเลที่ตั้งอยู่ภายในโครงการ The Sense Pinklao เขตบางกอกน้อย ใกล้กับสถานศึกษามหาวิทยาลัยธรรมสาสตร์ มีการออกแบบร้านโดยแบ่งพื้นที่ส้าหรับคนท้างานกลุ่ม และคนที่ต้องการความเงียบ มีการโปรโมทร้านผ่านทางสื่อออนไลน์ มีการส่งเสริมการขายในการให้ส่วนลดเพื่อดึงดูดให้ลูกค้ามาใช้บริการ และยังมีการก้าหนดกลยุทธ์การด้าเนินงาน เพื่อให้ร้านมีรูปแบบการให้บริการในทางเดียวกัน รวมทั้งมีการก้าหนดกลยุทธ์การจัดการทรัพยากรบุคคล เพื่อคัดหาพนักงานที่มีความเหมะสมและมีจ้านวนพอเพียงในการให้บริการกลยุทธ์ทางการเงิน ทางร้านได้ท้าการวิเคราะห์แผนการเงินตลอดระยะเวลา 5 ปีในอนาคตพบว่าในสถานการณ์ปกติ (Base Case) มีมูลค่าปัจจุบันสุทธิของกิจการ (Net Present Value) เป็นบวก หรือเท่ากับ 6,311,338 บาท อัตราผลตอบแทนภายในของโครงการ (Internal Rate of Return) เท่ากับ 70% และมีระยะเวลาในการคืนทุน (Payback period) เท่ากับ 1.89 ปี
DOI: 10.14457/tu.the.2016.311
title: ปัจจัยที่มีอิทธิพลต่อการตัดสินใจซื้อผลิตภัณฑ์สกินฟู้ด (Skinfood)

description: ปัจจุบัน สภาวะตลาดเครื่องสำอางและผลิตภัณฑ์เสริมความงามมีอัตราการเจริญเติบโตและขยายตัวอย่างต่อเนื่องทุกปี เพราะทั้งเพศชาย เพศหญิง และทุกๆช่วงวัย ต่างให้ความสนใจ ใส่ใจเกี่ยวกับสุขภาพ ความงาม และผิวพรรณ รวมทั้งการดูแลตัวเองมากขึ้น มีความต้องการอยากให้ตัวเองดูดีขึ้น จึงทำให้เกิดสภาวะการแข่งขันที่ดุเดือดและร้อนแรง มีผลิตภัณฑ์ประเภทเครื่องสำอางและผลิตภัณฑ์เสริมความงามจากหลากหลายประเทศทั่วโลกเข้ามาทำธุรกิจในประเทศไทย จนทำให้ผู้ประกอบการต่างๆ ต้องแข่งขันกันทั้งกลุ่มเครื่องสำอางที่ผลิตในประเทศไทยและเครื่องสำอางที่นำเข้าจากต่างประเทศ โดยประเทศเกาหลีก็เป็นอีกประเทศหนึ่งที่เข้ามาทำตลาดอยู่ในช่องทางโมเดิร์นเทรดซึ่งมีอยู่ประมาณ 6-7 แบรนด์ ( อีทูดี้ ลาเนจ โซลวาซู เนเชอรีพับบลิค อินนิสฟรี เดอะเฟส ช็อป และสกินฟู้ด ) จากสภาวะการแข่งขันที่รุนแรง ผู้ประกอบการในตลาดเครื่องสำอางจึงต้องปรับตัวและสรรหากลยุทธ์ต่างๆ มาใช้ เพื่อให้สามารถอยู่รอดและแข่งขันได้ในอนาคต สามารถตอบสนองความต้องการของผู้บริโภคที่จะนำไปสู่กระบวนการตัดสินใจซื้อผลิตภัณฑ์                  งานวิจัยนี้จึงมีวัตถุประสงค์เพื่อศึกษาปัจจัยที่มีอิทธิพลต่อการตัดสินใจซื้อผลิตภัณฑ์สกินฟู๊ด (SKINFOOD) โดยใช้ปัจจัยด้านประชากรศาสตร์ (เพศ อายุ รายได้เฉลี่ยต่อเดือน ระดับการศึกษา และอาชีพ) และปัจจัยส่วนประสมทางการตลาด ซึ่งประกอบไปด้วยปัจจัยด้านผลิตภัณฑ์ (Product) ปัจจัยด้านราคา (Price) ปัจจัยด้านช่องทางการจัดจำน่าย (Place) ปัจจัยด้านการส่งเสริมทางการตลาด (Promotion) ปัจจัยด้านบุคคล (People) ปัจจัยด้านกระบวนการตัดสินใจ (Process) และปัจจัยด้านการนำเสนอลักษณะทางกายภาพ (Physical evidence and presentation) เพื่อให้ผู้ประกอบการสกินฟู้ด (SKINFOOD) สามารถทราบถึงปัจจัยหรือความต้องการที่แท้จริงของผู้บริโภคที่มีผลต่อการตัดสินใจซื้อผลิตภัณฑ์สกินฟู้ด (SKINFOOD) และสามารถนำผลการวิจัยมาประยุกต์ใช้เพื่อเป็นข้อมูลสนับสนุนในการวางแผนการพัฒนาสินค้าและบริการ รวมไปถึงการกำหนดรูปแบบการบริการต่อลูกค้า ที่สามารถตอบสนองความต้องการของผู้บริโภคได้อย่างแท้จริงและเพิ่มประสิทธิภาพการดำเนินงานเพื่อให้เกิดการตัดสินใจซื้อผลิตภัณฑ์สกินฟู้ด (SKINFOOD)ผลการวิจัยพบว่าปัจจัยที่มีอิทธิพลต่อการตัดสินใจซื้อผลิตภัณฑ์สกินฟู้ด (SKINFOOD) มีอยู่ 2 ปัจจัยโดยเรียงลำดับจากมากไปน้อย ได้แก่ ปัจจัยด้านผลิตภัณฑ์และราคาของผลิตภัณฑ์  ปัจจัยด้านช่องทางการจัดจำหน่าย การนำเสนอ และการปฏิบัติต่อผู้บริโภค                    ในส่วนของการวิเคราะห์ปัจจัยด้านประชากรศาสตร์ ผลการวิจัยด้านเพศ รายได้เฉลี่ยต่อเดือน ระดับการศึกษา และอาชีพ ที่แตกต่างกันมีอิทธิพลต่อการตัดสินใจซื้อผลิตภัณฑ์สกินฟู้ด (SKINFOOD) โดยกลุ่มตัวอย่างเพศชายมีระดับการตัดสินใจซื้อมากกว่าเพศหญิง โดยกลุ่มตัวอย่างที่มีรายได้เฉลี่ยต่อเดือนไม่เกิน 20,000 บาท มีระดับการตัดสินใจซื้อที่ต่ำที่สุด สำหรับกลุ่มตัวอย่างที่มีรายได้เฉลี่ยต่อเดือน 20,001 - 30,000 บาท จะมีระดับการตัดสินใจซื้อผลิตภัณฑ์สกินฟู้ด (SKINFOOD) สูงที่สุด และกลุ่มตัวอย่างที่มีระดับการศึกษาอยู่ในระดับสูงกว่าปริญญาตรีมีระดับการตัดสินใจซื้อต่ำกว่ากลุ่มตัวอย่างที่อยู่ในระดับการศึกษาปริญญาตรีหรือต่ำกว่า และกลุ่มตัวอย่างที่มีอาชีพนักเรียน/นักศึกษา มีแนวโน้มระดับการตัดสินใจซื้อในระดับต่ำที่สุด
DOI: 10.14457/tu.the.2016.312
title: ปัจจัยที่ส่งผลต่อการตัดสินใจซื้อสินค้าแฟชั่นผ่านเครือข่ายสังคมออนไลน์เฟซบุ๊ก (Facebook)

description: ในปัจจุบันความนิยมในการซื้อขายสินค้าผ่านช่องทางออนไลน์มีจานวนเพิ่มสูงขึ้นอย่างรวดเร็ว เนื่องจากมีความสะดวกและเข้าถึงได้ง่าย โดยช่องทางหนึ่งที่เป็นที่นิยมอย่างมากคือ การซื้อขายผ่านเครือข่ายสังคมออนไลน์เฟซบุ๊ก (Facebook) ซึ่งเป็นเครือข่ายสังคมออนไลน์ที่เป็นที่นิยมในประเทศไทย ส่งผลผู้ประกอบการธุรกิจหันมาทาการส่งเสริมการขายผ่านช่องทางเฟซบุ๊กกันมากขึ้นการทาธุรกิจผ่านเฟซบุ๊กนั้นมีแนวโน้มที่จะเติบโตและมีการแข่งขันกันอย่างสูง โดยเฉพาะสินค้าที่เกี่ยวกับแฟชั่นที่มีความนิยมซื้อขายกันผ่านทางเฟซบุ๊กมากที่สุด ทาให้ยิ่งมีการแข่งขันที่สูงระหว่างผู้ประกอบการงานวิจัยนี้มีวัตถุประสงค์เพื่อศึกษาถึงปัจจัยที่ส่งผลต่อการตัดสินใจซื้อสินค้าแฟชั่นผ่านเครือข่ายสังคมออนไลน์เฟซบุ๊ก (Facebook) โดยทาการศึกษาปัจจัยส่วนประสมทางการตลาดออนไลน์ (6Ps) ปัจจัยด้านพฤติกรรมผู้บริโภค รวมไปถึงศึกษาผลกระทบจากความแตกต่างทางด้านลักษณะทางประชากรศาสตร์ ที่ส่งผลต่อการตัดสินใจซื้อสินค้าแฟชั่นผ่านเฟซบุ๊กผลการวิจัยพบว่า ปัจจัยที่ส่งผลต่อการตัดสินใจซื้อสินค้าแฟชั่นผ่านเครือข่ายสังคมออนไลน์เฟซบุ๊ก (Facebook) ที่ระดับนัยสาคัญ 0.05 โดยเรียงลาดับปัจจัยจากมากไปน้อย ได้แก่ปัจจัยด้านรูปแบบและคุณภาพสินค้า ปัจจัยด้านการให้บริการและการรักษาข้อมูลส่วนบุคคล ปัจจัยด้านช่องทางในการติดต่อผู้ขายและชาระเงิน และปัจจัยด้านชื่อเสียงของร้านค้าและตราสินค้า และในส่วนของการศึกษาความสัมพันธ์ระหว่างปัจจัยด้านประชากรศาสตร์กับระดับการตัดสินใจซื้อ พบว่ามีเพียงปัจจัยด้านเพศเท่านั้น ที่ส่งผลต่อการตัดสินใจซื้อสินค้าแฟชั่นผ่านเฟซบุ๊ก เนื่องจากความแตกต่างทางเพศทาให้บุคคลมีพฤติกรรมต่างกันอย่างมากในเรื่องต่างๆ ทั้งในด้านความคิด ความสนใจ และพฤติกรรมการซื้อสินค้า โดยพบว่าเพศหญิงมีแนวโน้มที่จะตัดสินใจซื้อมากกว่าเพศชาย